**Povestea Cenușăresei în jurul lumii**

**Întrebări cheie ale curriculumului**
 **Întrebarea esențială**
    Există cu adevărat „fericire până la adânci bătrâneţi”?

     **Întrebările unității de învățare**
     Dintre toate poveștile scrise vreodată, de ce povestea Cenușăresei a fost cea care a cucerit inimile atâtor generații și culturi?
     Cum s-ar schimba povestea Cenușăresei dacă un alt personaj ar fi spus povestea?
     Ce s-ar întâmpla într-o „Cenușăreasă” modernă?

     **Întrebări de conținut**
     Care sunt elementele unui basm?
     Ce este punctul de vedere?
     În ce fel sunt toate poveștile Cenușăresei din întreaga lume similare?

**Procesele de evaluare**

Conversația dirijată

Evaluarea orală

Brainstorming

Întrebări deschise

Observaţia sistematică

Investigația

Proiectul elevilor

Fișă de evaluare individuală și reciprocă
**Planul unității.** Aceste evaluări îi ajută pe elevi și profesori să stabilească obiective; să monitorizeze progresul elevilor; să ofere feedback; să evalueze gândirea, procesele, performanțele și produsele; și să reflecteze asupra învățării pe parcursul întregului ciclu de învățare.

**Procedee de instruire
Înainte de instruire**
Compilarea unei colecții de povestiri ”Cenuşăreasa” dintr-o varietate de culturi. Pregătiți semne de carte pe care să le utilizaţi în timpul lecturii pentru a ghida gândirea critică și înțelegerea versiunilor „Cenușăresei” în diverse culturi.

**Prima activitate**

 Adresăm întrebarea esențială, oare „Fericirea până la adânci bătrâneți” există cu adevărat? Începem prin întreba elevii dacă cunosc cu toții elementele de bază ale poveștii Cenușăresei, fie prin citit, fie prin vizionarea unui film. Cei mai mulţi le vor cunoaşte. Pentru cei care nu nu le cunosc, le cerem să urmărească cu atenţie un alt elev în timpul activității următoare. Elevii vor fi puşi în perechi pentru a-şi spune povestea reciproc. Apoi se vor reuni cu alte perechi pentru a spune povestea între ei din nou. Ei vor descoperi că sunt de acord cu unele părți și nu sunt de acord asupra altora. Aceasta este o bună oportunitate de a vorbi despre modul în care poveștile se dezvoltă și sunt interpretate diferit peste tot în lume. Va fi precizat faptul că Walt Disney nu este autorul „Cenuşăreasei”, ci că el a interpretat versiunea anterioară a lui Perrault, pe care cei mai mulţi dintre noi o știu. Citim cu voce tare și discutăm elementele basmului. Ilustrăm modul în care fantezia și realismul joacă roluri importante în dezvoltarea unui basm. Prezentăm conceptul punctului de vedere în povestiri.

 Adresăm întrebarea de unitate: „Dintre toate poveștile scrise vreodată, de ce povestea Cenușăresei este cea care atinge inimile atâtor generații și culturi?” Spuneți elevilor că există mai multe versiuni ale Cenușăresei din diferite țări și că vor avea posibilitatea de a citi mai multe versiuni. Discutăm cu elevii elementele unui basm. Arătăm elevilor cum să folosească **semnele de carte** ca un ghid pentru a ține un jurnal de conexiuni, prin modelarea felului în care utilizează întrebările-focus, imaginile mentale, şi concluziile cu privire la ”Cenușăreasa” de Charles Perrault.În continuare, elevii vor citi și discuta mai apoi varianta în limba engleză a poveștii de origine franceză ”Cendrillon”.

 Discutați despre cum obiceiurile, structura familiei, cadrul geografic și perioada de timp influențează povestea Cenușăresei. Folosiți o diagramă Venn pentru a compara povestea „Cendrillon” cu povestea „Cenușăreasa”.**(PPT)**

**A doua activitate**

 Adresăm întrebarea de unitate: „Cum s-ar schimba povestea Cenușăresei dacă un alt personaj ar fi spus povestea?” Punem întrebarea de conținut „Ce înseamnă punctul de vedere? ” Discutăm asupra punctului de vedere în basme. Împărțim elevii în grupuri mici și atribuiţi câte unul dintre personajele (Cenușăreasa, zâna cea bună, mama vitregă, sora vitregă urâtă, Prințul) din Cenuşăreasa fiecăruia. Apoi discutăm conceptul de punct de vedere și modul în care aceasta are un impact asupra poveştii. Spunem elevilor că sarcina lor va fi de a lucra ca o echipă pentru a rescrie povestea Cenușăresei din punctul de vedere al personajului atribuit sub forma unei poveşti. Cerem elevilor să creeze postere de genul "Persoană căutată". Un poster poate reprezenta un personaj notoriu din poveste sau poate evidenția un erou sau o eroină prin crearea unui poster de genul "Fericit până la adânci bătrâneţi". Posterele ar trebui să reflecte caracteristicile și faptele legate de personaj, cine ar putea fi în căutarea sa, precum și orice recompensă asociată cu găsirea personajului. În toate cazurile, informațiile posterului trebuie să se bazeze pe informații din poveste (dovezi).

**A treia activitate**

 Adresaţi întrebarea de unitate: "Ce s-ar întâmpla într-o Cenușăreasă modernă?" Solicitaţi elevilor să facă brainstorming pe baza unei liste inițiale de răspunsuri la întrebare. Cereți-le să judece modul în care trăsăturile personajului ar putea fi aplicate la o poveste de tipul "Cenuşăreasa total modernă" și modul în care ar putea adapta trăsăturile personajului lor favorit la varianta zilelor noastre. Invitați elevii să scrie propria lor poveste "Cenușăreasa". După ce elevii au schiţat poveştile lor, oferiţi-le formularul de **"Feedback",** și arondaţi fiecare elev în mici grupuri de evaluare inter-pares pentru feedback. Ei îşi vor putea rafina și elabora poveștile lor, prin utilizarea sugestiilor de la colegi.

**Încheierea**

Încheiați unitatea adresând din nou întrebarea esențială, "Există cu adevărat fericire până la adânci bătrâneți?" Elevii răspund în caietele lor în scris. Amintiţi-le să citeze cât mai multe exemple şi argumente atunci când răspund la întrebare.

**Aptitudini și capacități obligatorii**

Abilități de scriere la computer

Competență de cautare pe Internet

**Diferențierea instruirii:**

**Pentru elevii cu nevoi speciale**

Utilizăm gruparea pentru cooperare

Furnizăm instrucțiuni scrise și orale într-o varietate de moduri

Acordăm timp suplimentar pentru executarea sarcinilor

Folosiți ilustrații pentru a dezvolta vocabularul și înțelegerea

Permitem lucrul cu un părinte sau un profesor asistent

**Pentru elevii talentaţi**

Solicităm elevului să creeze o cronologie a poveștilor "Cenușăreasa" din întreaga lume

Cerem elevului să prezică modul în care povestea va evolua în anul 2025 și să scrie o variantă viitoare a poveştii "Cenușăreasa" pentru diferite culturi

Încurajăm elevul să creeze o pictură multiculturală